Vážení rodičia žiakov 5.- 9. ročníka,

na základe Vyhlášky Úradu verejného zdravotníctva Slovenskej republiky, vydanej 4.12.2020, ktorou sa nariaďujú opatrenia pri ohrození verejného zdravia k preukazovaniu sa negatívnym výsledkom testu na ochorenie COVID-19 pred vstupom do priestorov škôl, obraciame sa na vás s prosbou o vyjadrenie názoru na vzdelávanie vašich detí opäť v škole, počnúc dňom 11.01. 2021.

Pretestovanie žiakov a zákonných zástupcov by sa konalo tesne pred 11.01. 2021 (termín upresní zriaďovateľ).

Aby sme v spolupráci so zriaďovateľom mohli zabezpečiť všetko potrebné na pretestovanie žiakov 2. stupňa + jedného zákonného zástupcu za každého žiaka, potrebujeme poznať vaše stanovisko.

Prosíme o vyplnenie dotazníka najneskôr do 13.12. 2020.

**Meno a priezvisko zák. zástupcu žiaka:**

**Meno žiaka:​​**

**Trieda, ktorú navštevuje:**

**Absolvujem so svojím dieťaťom antigénový test v prospech vzdelávania v škole:**

**ÁNO,**znamená - žiak sa od 11.01. 2021 bude vzdelávať v škole (prezenčná forma)

**NIE,**znamená - žiak pokračuje vo vzdelávaní doma (dištančná forma)

-

Upozornenie: Podľa doterajších legislatívnych nariadení test nemôže byť starší ako 7 dní. Z toho vyplýva, že rodičia a žiaci by sa musela dávať pretestovať opakovane.

V prípade, že bude o riadne vyučovanie dostatočný záujem, otestovaní žiaci budú môcť prísť do školy.

Neotestovaným žiakom škola oznámi preberané učivo a zadávanú DÚ. Škola nedokáže zabezpečiť prezenčnú aj dištančnú formu vzdelávania zároveň.

V prípade, že bude o riadne vyučovanie (prezenčnou formou) nízky záujem, všetci žiaci [2.st](http://2.st/). budú pokračovať vo vzdelávaní dištančnou formou.

**Vyplnený dotazník prosíme zaslať elektronicky triednym učiteľom.**

Ďakujeme za spoluprácu.

 vedenie školy